**KGJK, nr. 131/2016**

**28 tetor 2016**

**KËSHILLI GJYQËSOR I KOSOVËS,**(KGJK) Në bazë të neneve 104 dhe 108 të Kushtetutës së Republikës së Kosovës, nenit 4 paragrafi 1, pikat 1.15 të Ligjit nr. 03/L-223 për Këshillin Gjyqësor të Kosovës, nenit 2 të Rregullores Nr. 13/2016 për Ndryshimin e Rregullores 05/2016 për Rekrutimin, Provimin, Emërimin dhe Riemërimin e Gjyqtarëve dhe nenit 30 të Rregullore mbi organizimin dhe veprimtarinë e Këshillit Gjyqësor të Kosovës , në mbledhjen e 165-të, të mbajtur me 28 tetor 2016, nxjerr këtë:

**V E N D I M**

1. Gjithë kandidatët që kanë arritur 40 pikë ose më shumë në testin kualifikues të mbajtur me 15 tetor 2016, konsiderohen se kanë kaluar testin kualifikues.
2. Obligohet Zyra për Vlerësim dhe Verifikim Gjyqësor që të ri-shpallë listën e kandidatëve që i janë nënshtruar testit kualifikues dhe ta publikoj në ueb faqe konform pragut te ri të kalueshmërisë të caktuar me pikën 1 të këtij Vendimi;
3. Vendimi hyn në fuqi ditën e nënshkrimit.

A r s y e t i m

Këshilli Gjyqësor i Kosovës duke pasur parasysh se pragu për kalueshmëri të testi kualifikues për kandidatët që kanë aplikuar për pozitën gjyqtar në Gjykatat Themelore është shumë i lartë, çdoherë duke ditur se të njëjtit kandidat të cilët kanë kaluar ketë test do t’i nënshtrohen edhe testi me shkrim dhe intervistës me gojë vendosi që të ndryshoj këtë kriter të parapare në neni 15 paragrafi 4 i rregullores 05/2016.

Këshilli qëndrimin e tij e arsyeton se gjatë këtij procesi deri tek emërimi i gjyqtareve do të ketë përsëri diskualifikim të kandidatëve, dhe me qëllim që pozitat e shpallura për gjyqtar të plotësohen me gjyqtarë të rijnë, vendosi që për kandidatët që kanë qenë me pikë aferë kalueshmërisë së testit të kualifikues tu jepet mundësia të tregojnë përsëri aftësitë e tyre profesionale gjatë procesit në vazhdim.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

Nenad Lazic

Kryesues

Zv. Këshilli Gjyqësor i Kosovës

*Kopje e vendimit i dërgohet:*

1. *Zyrës për Vlerësim dhe Verifikim Gjyqësor*
2. *Drejtorit të Sekretariatit të KGJK*
3. *Arkivës së KGJK*

